b'\n_START_ARTICLE_\nRazdolnaja\n_START_PARAGRAPH_\nRazdolnaja (russisk: \xd0\xa0\xd0\xb0\xd0\xb7\xd0\xb4\xd0\xbe\xcc\x81\xd0\xbb\xd1\x8c\xd0\xbd\xd0\xb0\xd1\x8f, til 1972 \xd0\xa1\xd1\x83\xd0\xb9\xd1\x84\xd1\x83\xd0\xbd [Suifun]; kinesisk: \xe7\xb6\x8f\xe8\x8a\xac\xe6\xb2\xb3, pinyin: Su\xc3\xadf\xc4\x93n H\xc3\xa9) er en elv som renner fra den kinesiske provinsen Heilongjiang ned i den russiske provinsen Primorskij kraj og t\xc3\xb8mmer seg i Amurbukta._NEWLINE_Det kinesiske navnet p\xc3\xa5 elven, Suifen He, stammer fra det mandsjuiske navnet Suifun, som betyr \xc2\xabsyl\xc2\xbb og er inspirert av den sylformede sneglearten Oncomelania._NEWLINE_Elven er 242\xc2\xa0km lang (i Russland - 191\xc2\xa0km), og den og dens sideelver drenerer 16.830\xc2\xa0km\xc2\xb2 land._NEWLINE_Elven har ogs\xc3\xa5 gitt navn til det kinesiske byfylket Suifenhe, som ligger langs den russisk-kinesiske grense. I den fruktbare elvedalen p\xc3\xa5 russisk side ligger den viktige byen Ussurijsk.'